**17. december 2015**

Status på helhedsplan

Orientering om status på helhedsplan for afdeling 158-0 Skallerupvej

Vi venter desværre stadig på at Udlændinge- Integrations- og Boligministeriet skal godkende, at vi i forbindelse med helhedsplanen nedlægger 87 lejligheder - og vi kan stadig ikke få ministeriet til at oplyse os om, hvornår vi kan forvente at have et svar.

I tilfældet af, at vi ikke får en godkendelse til at nedlægge boliger, så skal der stadig gennemføres en renovering i afdelingen, så som tidligere nævnt fortsætter rådgiverne deres detailregistrering af bygningerne og området, så I skal ikke blive forvirrede, hvis der alligevel render fremmede mennesker rundt og tager billeder og laver notater.

Vi har alligevel besluttet at gennemføre de planlagte workshops med beboerinddragelse i januar/februar, da vi mener at vi sagtens diskutere nogle overordnede tanker omkring hhv. udearealer og bygninger. De beboere, der blev valgt til at sidde i brugergrupperne, skulle på nuværende tidspunkt have modtaget indkaldelser til workshops.

Vi håber på at kunne komme med bedre nyheder i det nye år, og vi ønsker jer alle en rigtig glædelig jul og et godt nytår!

